NORAKSTS

|  |  |
| --- | --- |
| 24.11.2022. | Nr.15/9 |

**JELGAVAS VALSTSPILSĒTAS PAŠVALDĪBAS PIRMSSKOLAS IZGLĪTĪBAS IESTĀDES VADĪTĀJA IECELŠANA AMATĀ**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 21. panta pirmās daļas 9. punktu, Izglītības likuma 17. panta trešās daļas 2. punktu un Ministru kabineta 2014. gada 19. augusta noteikumu Nr. 496 “Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 14. punktu, Jelgavas pilsētas pašvaldības iestādes vadītāja amata vietas konkursa komisijas 2022. gada 7. novembra lēmumu un Annas Slokas 2022. gada 14. novembra iesniegumu,

**JELGAVAS VALSTSPILSĒTAS DOME NOLEMJ:**

1. Iecelt Annu Sloku Jelgavas valstspilsētas pašvaldības pirmsskolas izglītības iestādes, Brīvības bulvārī 31 A, Jelgavā (turpmāk – pirmsskolas izglītības iestāde) vadītāja amatā. ar 2022. gada 1. decembri.
2. Pirmsskolas izglītības iestādes vadītājai sagatavot pirmsskolas izglītības iestādes nolikumu izskatīšanai Jelgavas valstspilsētas domes decembra sēdē.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 24. novembrī